**Príprava návrhu zákona o štátnych hmotných rezervách**

19. apríl 2022

Správa štátnych hmotných rezerv Slovenskej republiky (ďalej len „SŠHR SR“) pristúpila k príprave návrhu zákona o štátnych hmotných rezervách s cieľom vykonať nasledujúce zmeny:

* prijať adekvátne opatrenia a zmeny k zefektívneniu výkonu činnosti SŠHR SR ako výkonnej zložky krízového riadenia štátu pre riešenie krízových situácií a mimoriadnych situácií, a to na základe skúseností, ktoré SŠHR SR získala pri riešení situácií spojených s výskytom ochorenia COVID -19 ako aj pri riešení iných mimoriadnych udalostí a stavov,
* zjednodušiť procesy a upraviť kompetencie ŠŠHR SR tak, aby v čase krízovej situácie a mimoriadnej situácie bola SŠHR SR oprávnená zabezpečovať tvorbu štátnych hmotných rezerv účinne,
* zlepšiť pripravenosť štátu do ďalšieho obdobia na riešenie krízových situácií, a to nastavením mechanizmu na objektívne vybavovanie požiadaviek na tvorbu štátnych hmotných rezerv ministerstvami a orgánmi verejnej moci,
* rozšíriť a procesne upraviť postup pri hospodárení so štátnymi hmotnými rezervami.

SŠHR SR preto v zmysle Jednotnej metodiky na posudzovanie vybraných vplyvov začína dňa 19. apríla 2022 proces konzultácií s dotknutými podnikateľskými subjektmi a inými zainteresovanými stranami v súvislosti s prípravou návrhu zákona. Konzultácie budú prebiehať formou výmeny informácií a konzultácií prostredníctvom osobných rokovaní so subjektmi, ktoré zaslali vyjadrenia k predbežnej informácií a subjektmi, ktoré prejavia záujem o spoluprácu pri príprave novej právnej úpravy. Termín ukončenia konzultácií je 19 máj 2022.

Kontakt: Tel.: 02/57 278 290 ; e-mail: radoslav.demeter@reserves.gov.sk